旅遊景點

旅遊景點，又叫觀光景點，簡稱景點，係一個旅行嘅名勝地方， 可以係自然或者人工嘅景點。有時，特別係如果有傳媒或者明星推介嘅話，一個景點有可能有比平時更加多遊客，就會成為熱點，例如金紫荊廣場或者以前嘅布吉島。 種類 自然景點 自然景點係一啲大家公認為好罕有或者好靚嘅自然地方，例如海灘、森林、同沙漠等等，而佢哋一般都會係屬於一個國家公園。 文化景點 有唔少景點都係因為文化嘅緣故，通常都係有歷史性嘅地方。 呢啲景點包括博物館、大廈、碑、堡壘、同埋主題公園等等。 UNESCO出版嘅世界遺產入面，基本上全部都成為咗旅遊景點。 目標 對遊客嚟講，旅行嘅成個過程通常都係好重要，唔單只係啲景點。例如，佢哋會好希望能夠試到一個地方嘅飲食，甚至餐廳自己可以成為景點。 有好多地方嘅政府，會花好多錢而做宣傳，希望有多啲遊客嚟消費，發展當地嘅旅遊業。 後果 當一個地方有太多遊客嘅時候，可以對個自然環境造成傷害，特別係對於自然景點。如果係咁嘅話，唔同嘅組織就會鼓勵遊客去其他地方，嚟避免一個景點因為遊客嘅關係而受到損害。 睇埋 旅行 攷